Nr. C 155/4 De Europæiske Fællesskabers Tidende 21.6.86 
II 
(Forberedende retsakter) 
KOMMISSIONEN 
Forslag til Rådets direktiv om ændring af direktiv 85/61 l/EØF om samordning af love og ad­
ministrative bestemmelser om visse institutter for kollektiv investering i værdipapirer (in­
vesteringsinstitutter) og vedrørende visse investeringsinstitutters investeringspolitik 
KOM(86) 315 endelig udg. 
(Forelagt Rådet af Kommisionen den 11. juni 1986) 
(86/C 155/04) 
RÅDET FOR DE EUROPÆISKE FÆLLESSKABER HAR — 
under henvisning til traktaten om oprettelse af Det euro­
pæiske økonomiske Fællesskab, særlig artikel 57, stk. 2, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det økonomiske og so­
ciale Udvalg, og 
ud fra følgende betragtninger: 
I henhold til artikel 22, stk. 1 og 2, i Rådets direktiv 
85/61 l/EØF i1), ændret ved direktiv , må et in­
vesteringsinstitut højst investere 5 % af sin formue i vær­
dipapirer, der er udstedt af samme emittent; denne 
procentsats kan i^givet fald forhøjes til 10 %; 
denne grænse skaber særlige problemer for de in­
vesteringsinstitutter, der er etableret i Danmark, når de 
pågældende institutter ønsker at investere en betydelig 
del af deres formue på det nationale obligationsmarked, 
da dette marked er domineret af realkreditobligationer, 
og da antallet af de institutter, der udsteder sådanne o-
bligationer, er meget begrænset; 
sådanne realkreditobligationer er i Danmark underkastet 
nærmere regler og et særligt tilsyn, der har til formål at 
beskytte ihændehaverne, og er efter lovgivningen sidestil­
let med obligationer, der udstedes eller garanteres af sta­
ten; 
artikel 22, stk. 3, i direktiv 85/61 l/EØF indeholder en 
bestemmelse, der fraviger samme artikels stk. 1 og 2 for 
det tilfælde, at obligationerne er udstedt eller garanteret 
af en stat, og giver i så fald investeringsinstitutterne tilla­
delse til at investere op til 35 % af deres formue i så­
danne obligationer; 
C) EFT nr. L 375 af 31. 12. 1985, s. 3. af nævnte grunde er det berettiget med en lignende frita­
gelse for så vidt angår danske realkreditobligationer; i 
andre medlemsstater findes der også obligationer, der gi­
ver investorerne en tilsvarende sikkerhed på grund af de 
særlige regler, som finder anvendelse på dem; 
fritagelsen bør derfor udvides til at omfatte alle sådanne 
obligationer, idet det overlades til medlemsstaterne selv 
at udarbejde en fortegnelse over de obligationer, som de 
i givet fald agter at sidestille med statsobligationer, lige­
som der også bør fastsættes en informationsudvekslings-
procedure svarende til den, der gælder efter artikel 20 i 
direktiv 85/611/EØF; 
en række selskaber, der administrerer investeringsfonde, 
har for nylig i Det forenede Kongerige oprettet parallelle 
investeringsfonde (såkaldte managed funds), der ude­
lukkende investerer deres midler i andele, der udstedes af 
andre investeringsinstitutter, som selskaberne også selv 
administrerer; 
sådanne parallelle investeringsfonde kan indebære for­
dele for de investorer, der måtte ønske at sprede deres 
investeringer, men som ikke selv har forudsætningerne 
for at vælge mellem en lang række specialiserede eller 
generelle fonde, der administreres af et og samme admi­
nistrationsselskab ; 
disse parallelle investeringsfonde bør kunne drage fordel 
af de med direktiv 85/61 l/EØF forbundne fordele, her­
under navnlig retten til frit at markedsføre deres andele 
inden for Fælleskabet; med henblik herpå bør sådanne 
fonde fritages fra de i kapitel V i direktiv 85/611/EØF 
indeholdte regler om anbringelse af midler, som ikke er 
velegnede med henblik på disse fonde, samtidig med at 
de dog pålægges visse særregler vedrørende midlernes 
anbringelse og underkastes andre forpligtelser i henhold 
til direktivet; 
denne ordning bør udvides til også at omfatte parallelle 
investeringsfonde, der oprettes i andre medlemsstater, 
ligesom den også bør omfatte investeringsselskaber, 
der investerer deres formue i andele udstedt af andre in­
vesteringsinstitutter, med hvilke de er forbundne — 
21.6.86 De Europæiske Fællesskabers Tidende Nr. C 155/5 
UDSTEDT FØLGENDE DIREKTIV: 
Artikel 1 
I direktiv 85/61 l/EØF foretages følgende ændringer: 
1. I artikel 22 indsættes som stk. 4 og 5: 
»4. Medlemsstaterne kan forhøje den i stk. 1 
nævnte grænse til 35 %, når emittentens værdipapirer 
er obligationer, der, på grund af de garantier, de 
sikrer investorerne i henhold til de særlige regler, 
der gælder herfor i den udstedende medlemsstat, kan 
sidestilles med værdipapirer som omfattet af stk. 3. 
Medlemsstaterne forelægger Kommissionen en forteg­
nelse over de kategorier af obligationer, som de agter 
at sidestille med de i stk. 3 nævnte værdipapirer, lige­
som de også meddeler de ændringer, som de agter at 
foretage i denne fortegnelse i overensstemmelse med 
den procedure og de vilkår, der er fastsat i artikel 20, 
stk. 1. Kommissionen meddeler disse oplysninger til 
de øvrige medlemsstater efter fremgangsmåden i arti­
kel 20, stk. 2. 
5. Investeringer, der i overensstemmelse med stk. 
1-4 finder sted i værdipapirer udstedt af samme emit­
tent, må ikke under nogen omstændigheder sammen­
lagt overstige 35 % af investeringsinstituttets formue. 
De i stk. 3 og 4 nævnte værdipapirer medregnes ikke i 
forbindelse med anvendelsen af stk. 2.« 
2. Efter artikel 26 indsættes: 
»Artikel 26a 
Medlemsstaterne kan give et investeringsinstitut, i det 
følgende benævnt 'parallelt investeringsinstitut', tilla­
delse til, at det som undtagelse fra artikel 19-26 kan 
investere sin formue i andele, udstedt af andre in­
vesteringsinstitutter, når følgende betingelser er op­
fyldt: a) det parallelle investeringsinstitut må — med forbe­
hold af kravet om nødvendig likviditet — kun in­
vestere sin formue i andele, udstedt af investerings­
institutter, der er underkastet bestemmelserne i 
dette direktiv, herunder også bestemmelserne i 
artikel 19-26; 
b) det parallelle investeringsinstitut og de investerings­
institutter, hvori der erhverves andele, skal: 
— være administreret af det samme administra­
tionsselskab, eller 
— være administreret eller kontrolleret af sær­
skilte selskaber, der er indbyrdes forbundne 
ved en aftale om fælles administration og kon­
trol eller ved betydelige direkte eller indirekte 
kapitalinteresser; 
c) det parallelle investeringsinstitut skal have mulig­
hed for at investere sin formue i andele fra mindst 
ti forskellige investeringsinstitutter, forudsat at 
disse opfylder de under litra a) og b) nævnte betin­
gelser, og at de adskiller sig fra hinanden i hen­
seende til deres investeringspolitik og/eller deres in-
vesteringsmål; 
d) det parallelle investeringsinstitut skal i sine stif­
tende dokumenter eller i sine fondsbestemmelser 
såvel som i sit prospekt eller enhver anden salgs­
fremmende publikation give en beskrivelse af de 
nærmere karakteristika ved de investeringsinstitut­
ter, hvis andele det kan erhverve. Disse dokumen­
ter skal indeholde oplysning om størrelsen af de 
gebyrer, afgifter, provisioner eller andre omkost­
ninger, der direkte eller indirekte påhviler køberen 
af andele i et parallelt investeringsinstitut, således 
at køberne kan vurdere, hvor store omkostninger 
der er forbundet med investering i et parallelt in­
vesteringsinstitut i forhold til de omkostninger, der 
er forbundet med direkte investeringer i de under­
liggende investeringsinstitutters andele.« 
Artikel 2 
Medlemsstaterne træffer de nødvendige foranstaltninger 
for at efterkomme dette direktiv inden for samme frister 
som i direktiv 85/61 l/EØF omhandlede. De underretter 
straks Kommissionen herom. 
Artikel 3 
Dette direktiv er rettet til medlemsstaterne.